**HAILUODON SEURAKUNTA**

**KIRKKONEUVOSTO Pöytäkirja 5/2017**

**AIKA:** Maanantaina 5.6.2017 klo 18.30

**PAIKKA:** Seurakuntasali

**LÄSNÄ:** Juntunen Timo, puheenjohtaja ( x )

 Parrila Ulla, varapuheenjohtaja ( x )

 Kalaja, Matti ( x )

 Lepistö, Veli-Pekka ( x )

Paaso Miia ( - )

Sipilä Heli, varajäsen ( x )

Tuhkanen Hannu ( x )

Vähämetsä Arto ( - )

Sipola Paavo, kirkkovaltuuston puheenjohtaja ( x )

Juntunen Päivi, taloussuunnittelija ( - )

**42 § KOKOUKSEN AVAUS**

Puheenjohtaja avasi kokouksen. Pidettiin alkurukous.

**43 § KOKOUKSEN LAILLISUUS JA PÄÄTÖSVALTAISUUS**

**Esitys**: Todetaan läsnäolijat ja päätetään kokouksen laillisuudesta ja päätösvaltaisuudesta.

 **Päätös:** Kokous todettiin lailliseksi ja päätösvaltaiseksi.

**44 § PÖYTÄKIRJAN TARKASTAMINEN**

**Esitys**: Valitaan 2 pöytäkirjan tarkastajaa.

**Päätös**: Pöytäkirjan tarkastajiksi valittiin Heli Sipilä ja Hannu Tuhkanen.

**45 § ASIALISTAN HYVÄKSYMINEN TYÖJÄRJESTYKSEKSI**

 **Esitys:** Hyväksytään asialista kokouksen työjärjestykseksi.

 **Päätös:** Asialistaan lisättiin § 48, Verkonsilmän kiinteistön ostotarjous.

**46 § TILINTARKASTUSKERTOMUS TILIKAUDELTA 2015**

**Asia:** Tilintarkastajien on tarkastettava hyvän tilintarkastustavan mukaisesti kunkin tilikauden hallinto, kirjanpito ja tilinpäätös. Havaitsemistaan epäkohdista tilintarkastajien on viipymättä ilmoitettava kirkkoneuvostolle (KJ 15:11).

Tilintarkastajien on annettava kirkkovaltuustolle kultakin tilikaudelta taloussäännössä määrätyssä ajassa kertomus, jossa esitetään tilintarkastuksen tulokset. Kertomuksessa on myös esitettävä, voidaanko tilinpäätös hyväksyä ja tilivelvollisille myöntää vastuuvapaus (KJ 15:3,1). Tilintarkastajalle on oikeus liittää tarkastuskertomukseen mahdollinen eriävä mielipiteensä.

Tilintarkastajat voivat antaa kirkkoneuvostolle erillisen ilmoituksen sellaisista asioista, joita he eivät pidä vastuuvapauden myöntämisen esteinä, eivätkä muutoinkaan sellaisina, että ne olisi kirkkovaltuustolle ilmoitettava ( Taloussääntö 28:4).

Kirkkovaltuusto hyväksyy tilinpäätöksen ja päättää vastuuvapaudesta viimeistään varainhoitovuotta seuravan vuoden kesäkuussa (KJ 15:13,3).

Hailuodon seurakunnan hallinto, kirjanpito ja tilinpäätös on tarkastettu 31.5.2017. Tilintarkastaja on antanut tarkastuksesta tilintarkastuskertomuksen (liite 1).

Tilintarkastajan lausunto tilinpäätöksen hyväksymisestä ja vastuuvapauden myöntämisestä tilivelvollisille tilikaudelta 2016:

* Esitämme tilinpäätöksen hyväksymistä
* Esitämme vastuuvapauden myöntämisen tilivelvollisille tilikaudelta 1.1 – 31.12.2016.

**Esitys:** Kirkkoneuvosto esittää kirkkovaltuustolle, että se merkitsee tilintarkastuskertomuksen vuodelta 2016 tiedoksi, vahvistaa seurakunnan ja hautainhoitorahaston tilinpäätökset ja käsittelee vastuuvapauden myöntämisen tilivelvollisille tilikaudelta 1.1 – 31.12.2016.

**Päätös:** Kirkkoneuvosto esittää kirkkovaltuustolle, että se merkitsee tilintarkastuskertomuksen vuodelta 2016 tiedoksi, vahvistaa seurakunnan ja hautainhoitorahaston tilinpäätökset ja käsittelee vastuuvapauden myöntämisen tilivelvollisille tilikaudelta 1.1 – 31.12.2016.

**Muutoksenhakukielto: valmisteluasia**

**47 § KIRKON JA KIRKONMÄEN PAPPILAN KUNTOTARKASTUSTARJOUKSET**

**Asia:** Kirkkoneuvosto käsitteli kokouksessaan 23.5 (§36) Inspecta Oy:n ja Raksystems Oy:n kirkkoa ja Kirkonmäen pappilaa koskevat kuntotarkastustarjoukset. Kirkkoneuvosto päätti selvittää kirkon katon tarkastukseen tarvittavan nostimen kulut, jotka eivät tarjouksiin sisältyneet. Nostimen kokonaiskulut (vuokra+rahti) ovat 1016 € (sis alv).

Samoin kirkkoneuvosto päätti ottaa yhteyttä vielä firmoihin, jotka eivät tarjouspyyntöön vastanneet. Firmat ilmoittivat uusintakyselyn jälkeenkin, etteivät jätä tarjousta.

Hintavertailussa ei ole merkittävää eroa. Raksystems Oy:n tarjous on Inspecta Oy:n tarjousta aavistuksen verran edullisempi.

**Esitys:** Kirkkoneuvosto päättää kuntotarkastustarjousten pohjalta jatkotoimista.

**Päätös:** Kirkkoneuvosto päätti hyväksyä Inspecta Oy:n kuntotarkastustarjouksen. Seurakunta edellyttää vesikaton tutkimisen kuntotarkastuksessa, neuvottelee asian kuntotarkastuksen tekijän kanssa ja hankkii tutkimukseen tarvittavan nostimen.

**Muutoksenhaku: oikaisuvaatimus kirkkoneuvostolle**

**48 § VERKONSILMÄN KIINTEISTÖN OSTOTARJOUS**

**Asia:** Seurakunta on saanut 5.6.2017 ostotarjouksen omistamastaan, myynnissä olleesta Verkonsilmän kiinteistöstä, kiinteistötunnus 72-401-7-19. (liite 2). Tarjouksen hinta on 60 000 €.

**Esitys:** Kirkkoneuvosto esittää kirkkovaltuustolle, että se hyväksyy päivämäärällä 5.6.2017 annetun Verkonsilmän kiinteistön, kiinteistötunnus 72-401-7-19, ostotarjouksen.

**Päätös:** Kirkkoneuvosto esittää kirkkovaltuustolle, että se hyväksyy päivämäärällä 5.6.2017 annetun Verkonsilmän kiinteistön, kiinteistötunnus 72-401-7-19, ostotarjouksen.

**48 § MUUT ASIAT**

Seurakunnan C-kanttorin virkaan on tullut kolme hakemusta. Kirkkoneuvoston nimeämä työryhmä on sopinut hakijoiden kanssa haastattelut keskiviikolle 7.6. klo 17 alkaen seurakuntasalilla. Kirkkoneuvoston jäsenet voivat tulla kuuntelemaan haastatteluja.

**49 § VALITUSOSOITUKSET JA PÖYTÄKIRJAN NÄHTÄVILLÄOLO**

**Asia:** Puheenjohtaja antaa valitusosoitukset ja tiedottaa tarkastetun pöytäkirjan nähtävillä oloajan ja – paikan. Kirkkoneuvoston pöytäkirjan nähtävillä

oloaika on 14 vrk.

**Päätös:** Puheenjohtaja antoi valitusosoituksen §47. Kirkkoneuvoston tarkastettu pöytäkirja asetetaan nähtäville kirkon ilmoitustaululle 7.6 – 21.6.2017 väliseksi ajaksi.

**50 § KOKOUKSEN PÄÄTÖS**

Puheenjohtaja päätti kokouksen klo 19.45.

Timo Juntunen

 kirkkoneuvoston puheenjohtaja / sihteeri

 Heli Sipilä Hannu Tuhkanen pöytäkirjan tarkastaja pöytäkirjan tarkastaja